cyanic-selkie/wikianc huggingface dataset:
ঝুমুর গান
প্রাচীনত্ব
ঝুমুর গানের প্রাচীনত্ব সম্বন্ধে খুব একটা তথ্য পাওয়া যায় না, তবে সাহিত্যরত্ন হরেকৃষ্ণ মুখোপাধ্যায়ের মতে এই গান প্রায় হাজার বছর ধরে চলে আসছে। তার মতে ঝুমুরের সঙ্গে কীর্তন মিশে পরবর্তীকালে যাত্রার উদ্ভব ঘটেছে। সুভাষ মুখোপাধ্যায় তার পশ্চিম সীমান্তবঙ্গের লোকগীতি গ্রন্থে উল্লেখ করেছেন যে মধ্যযুগে ঝুমুর শব্দের প্রচলন ছিল। মধ্যযুগের পদকল্পতরু গ্রন্থের একটি পদে লেখা রয়েছে, 'যুবতী যুথ শত গায়ত ঝুমরী'। বিদ্যাপতি তার পদাবলীতে লিখেছেন, 'গওই সহি লোরি ঝুমরি সঅন - আরাধনে যাঞা'। গোবিন্দদাসের পদেও পাওয়া যায়, 'মদনমোহন হরি মাতল মনসিজ যুবতী যুথ গাওত ঝুমরী।'
বৈশিষ্ট্য
নৃত্য, গীত ও বাদ্য সহযোগে ঝুমুর গাওয়া হলেও এতে গীতের প্রাধান্য থাকে। গানের সুর উচ্চগ্রাম থেক নিম্নগ্রামে অবরোহণ করা হয়, যা ঝুমুরের অন্যতম প্রধান বৈশিষ্ট্য। তালকে অগ্রাহ্য করে মাত্রা অনুসরণ করে সুর দেওয়া হয়। সম থেকে শুরু না করে ফাঁক থেকে গান শুরু করা হয়। সাধারণতঃ সমঝদারের আসর ও নাচের আসর এই দুই জায়গায় ঝুমুর গাওয়া হয়। সমঝদারের আসরে বৈঠকী, ছুট ও পালাবদ্ধ ঝুমুর গাওয়া হয়। বৈঠকী ঝুমুরে গায়ক একজন, কোন নাচ থাকে না এবং বাদ্য হিসেবে ব্যবহৃত হয় হারমোনিয়াম ও পাখোয়াজ। ছুট ঝুমুর নাচ, গান, বাজনা সহযোগে একটি পূর্ণাঙ্গ ঝুমুর। পালা ঝুমুর একটি বিষয়কে কেন্দ্র করে গাওয়া হয়। নাচের আসরে নাচ, গান, বাজনা সহযোগে একটি পূর্ণাঙ্গ ঝুমুর গাওয়া হয়। এই আসরে রসক্যা বা রসিক সহযোগে নাচনী নাচ হয়ে থাকে।  ঝুমুরকে কেন্দ্র করে বেশ কিছু সুর ও তালের প্রচলন হয়েছিল, যার মধ্যে অধিকাংশের অস্তিত্ব বর্তমানে নেই। তবে ডহরওয়া, পতরতুলা, বেঁগাড়ি, পাটিয়ামেধা, রিঁঝামাঠা, ঝুমরা, ঝুমটা, একডাঁড়িয়া, গোলোয়ারি, নাগপুরিয়া, তামাড়িয়া, শিখারিয়া, পাঁচপরগণিয়া, মুদিআরি প্রভৃতি সুরের অস্তিত্ব বর্তমানে রয়েছে।
বিভক্তি
বিষয়বস্তু ও রচনার বৈশিষ্ট্য অনুসারে ঝুমুর গানকে নানা ভাগে বিভক্ত করা হয়।
ফ্রিকোয়েন্সি মডুলেশন
টেলিযোগাযোগ এবং সিগনাল প্রোসেসিং এ কোন তরঙ্গের তাৎক্ষণিক কম্পাঙ্কের পরিবর্তনের সাথে সাথে বাহক তরঙ্গের পরিবর্তনের মাধ্যমে তথ্য এনকোড করার প্রক্রিয়াকে ফ্রিকোয়েন্সি মডুলেশন(এফএম) বলে।
ডিজিটাল ডাটাকেও এফএম এর মাধ্যমে এনকোড করা এবং পাঠানো যায়। এক্ষেত্রে আগে থেকে ডিজিটাল ডাটার ডিজিট গুলোকে আগে থেকে সেট করা কম্পাঙ্ক দিয়ে বাহক তরঙ্গের কম্পাঙ্ক নির্দিষ্ট করে দেয়া হয়। যেমন বাইনারি ১ এর জন্য একটি কম্পাঙ্ক এবং বাইনারি ০ এর জন্য আরেকটি কম্পাঙ্ক দিয়ে দেয়া হয়। এ ধরনের মডুলেশন কৌশলকে ফ্রিকোয়েন্সি শিফট কিয়িং(এফএসকে) বলে। মডেম এবং ফ্যাক্স মডেম এ = ফ্রিকোয়েন্সি শিফট কিয়িং বহুল ব্যবহৃত হয়। এছাড়া মোর্স কোড এ এর ব্যবহৃত হয়। রেডিওটেলিটাইপ এ এর ব্যবহার আছে
এফএম রেডিও সম্প্রচারে ফ্রিকোয়েন্সি মড্যুলেশন বহুল ব্যবহৃত হয়। এছাড়া টেলিমেট্রি, রাডার, সিজমিক অনুমান এবং ইইজি এর মাধ্যমে নবজাতক এর অবস্থা পর্যবেক্ষণের কাজেও এটি ব্যবহার করা হয়। দ্বি-পথ রেডিও সিস্টেমে, সংগীত সংশ্লেষণ, এবং কিছু ভিডিও আদান প্রদানেও এফএমের ব্যবহার আছে। বেতার আদান-প্রদানের ক্ষেত্রে এর সুবিধা হল সিগনাল ও নয়েজের অনুপাত বেশি হওয়ায় সম-ক্ষমতার অ্যাম্প্লিচ্যুড মড্যুলেশন এর চেয়ে রেডিও ফ্রিকোয়েন্সি ইন্টারফেয়ারেন্স উপেক্ষা করার ক্ষমতা  বেশি হয়। এ কারণে সঙ্গীত সম্প্রচারে এফএম রেডিও ব্যবহৃত হয়।
ফ্রিকোয়েন্সি মড্যুলেশন ও দশা মড্যুলেশন, কৌণিক মড্যুলেশন এর দুইটি পরিপূরক উপায়। ফ্রিকোয়েন্সি মড্যুলেশন তৈরির ক্ষেত্রে অনেক সময় দশা মড্যুলেশন ব্যবহার করা হয়। অ্যাম্প্লিচ্যুড মড্যুলেশনের সাথে এদের পার্থক্য হল  অ্যাম্প্লিচ্যুড মড্যুলেশনে বাহক তরঙ্গের বিস্তার সিগনালের বিস্তারের সাথে উঠানামা করে এবং কম্পাঙ্ক ও দশা স্থির থাকে।
তত্ত্ব
ধরা যাক, x_m(t) হল তথ্যবিশিষ্ট সিগনাল এবং হল সাইন আকারের বাহক তরঙ্গ যেখানে fc বাহক তরঙ্গের কম্পাঙ্ক এবং Ac হল বাহক তরঙ্গের বিস্তার। মড্যুলেটর বেসব্যান্ড সিগনাল টিকে বাহক তরঙ্গের মধ্যে অন্তর্ভুক্ত করে।
এই সমীকরণে, f(\tau)\, হল তাৎক্ষনিক কম্পাঙ্ক এবং  হল কম্পাঙ্ক বিচ্যুতি , যা fc থেকে xm(t) এর স্রবোচ্চ সরণ নির্দেশ করে এবং এর মান ±১ এর মধ্যেই থাকে।
fc ± fΔ এর মধ্যেই বেশিরভাগ শক্তি থাকলেও ফুরিয়ার বিশ্লেষণ থেকে দেখা যায়, সিগনালকে পুরোপুরি উপস্থাপন করতে আরো বেশি পরিমাণে কম্পাঙ্ক দরকার হয়। বাস্তব এফএম সিগনালের মধ্যে অসীম সংখ্যক কম্পাঙ্ক থাকলেও, কম্পাঙ্ক বাড়ার সাথে সাথে এদের বিস্তার কমে আসে এবং বেশি উচ্চতর কম্পাঙ্ককে ডিজাইনের সময় উপেক্ষা করা হয়।
সাইনুসোইডাল বেসব্যান্ড ডিজাইন
গাণিতিক ভাবে সাইনুসোইডাল অবিচ্ছিন্ন সিগনাল কে একটি মাত্র কম্পাঙ্ক fm দিয়ে প্রকাশ করা যায়। এ ধরনের সিগনালকে একক সুর মড্যুলেশন বলে। এর সমাকলন করলে,
এক্ষেত্রে, y(t) হবে,
যেখানে A_{m}\, কে কম্পাঙ্ক বিচ্যুতি, দ্বারা প্রকাশ করা হয়।
মড্যুলেশন সূচক
মড্যুলেশন করার পর চলকটি  অ-মড্যুলেটেড লেভেলের সাথে কেমনভাবে পরিবর্তিত হয় তা প্রকাশ করা হয় মড্যুলেশন সূচক দিয়ে। এটি বাহক কম্পাঙ্কের সাথে সম্পর্কযুক্ত।
এখানে, f_m\, হল মড্যুলেটিং সিগনাল,xm(t) সর্বোচ্চ কম্পাঙ্ক এবং \Delta{}f\, হল সর্বোচ্চ কম্পাঙ্ক বিচ্যুতি। কম্পাঙ্ক বিচ্যুতি, তাৎক্ষণিক কম্পাঙ্ক বাহক কম্পাঙ্ক থেকে কতখানি বেশি বা কম তা নির্দেশ করে। সাইন তরঙ্গ মড্যুলেশনের ক্ষেত্রে সরবোচ্চ কম্পাঙ্ক বিচ্যুতি এবং মড্যুলেটিং সাইন তরঙ্গের কম্পাঙ্কের অনুপাতই হল মড্যুলেশন সূচক।
h \ll 1 হলে, একে সরুব্যান্ড এফএম বলা হয় এবং এর ব্যান্ডউইথ হয় 2 f_m\,। অনেক সময়, h < 0.3&nbsp হলে একে সরুব্যান্ড এফএম, অন্যথায় তাকে প্রশস্তব্যান্ড এফএম বলা হয়।
ডিজিটাল মড্যুলেশন সিস্টেম, যেমন- বাইনারি ফ্রিকোয়েন্সি শিফট কিয়িং এ যখন বাইনারি সিগনালকে বাহক দ্বারা মড্যুলেট করা হয় তখন এর মড্যুলেশন সূচক হয়,
যেখানে, T_s\, হল বাইনারি অঙ্কের পর্যায়কাল এবং রীতি অনুযায়ী, কে মড্যুলেটিং সিগনালের সর্বোচ্চ কম্পাঙ্ক ধরা হয় । ডিজিটাল মড্যুলেশনের ক্ষেত্রে  f_c\, কে প্রেরণ করা হয় না। এর বদলে  বা  এর মধ্যে যেকোন একটি কম্পাঙ্ককে পাঠানো হয়, তবে তা বাইনারি অবস্থা ০ না ১ তার উপর নির্ভর করে।
h \gg 1 হলে এই মড্যুলেশন কে প্রশস্তব্যান্ড এফএম বলে এবং এর ব্যান্ডউইথ হয় । যেহেতু প্রশস্তব্যান্ড এফএম বেশি ব্যান্ডউইথ ব্যবহার করে তাই এর  সিগনাল ও নয়েজের অনুপাত বেশি হয়। যেমন- f_m ধ্রুব রেখে \Delta{}f\, দ্বিগুণ করললে সিগনাল ও নয়েজের অনুপাত আটগুণ বেশি হয়। (এটাকে চারপ স্প্রেড স্পেকট্রাম এর সাথে তুলনে করা যায়, যেটাতে অনেক বেশি কম্পাঙ্ক বিচ্যুতি ব্যবহৃত হয় এবং স্প্রেড স্পেক্ট্রাম নামেই বেশি পরিচিত।)
টোন মড্যুলেটেড এফএম তরঙ্গে, মডুলেশন কম্পাঙ্ক ধ্রুব রেখে মড্যুলেশন সূচক বাড়ানো হলে, ব্যান্ডউইথ বেড়ে যায়, কিন্তু স্পেক্ট্রা এর মধ্যকার পার্থক্য ঠিক থাকে। স্পেকট্রা উপাদান গুলোর বিস্তারের পরিবর্তন ঘটে। কম্পাঙ্ক বিচ্যুতি ঠিক রেখে মড্যুলেশন সূচক বাড়ালে স্পেকট্রা এর মধ্যকার পার্থক্যও বেড়ে যায়।
সিগনাল কম্পাঙ্কের চেয়ে বাহক কম্পাঙ্কের মত একই রকম বিচ্যুতি ঘটলে তা সরুব্যান্ড এবং বেশি বিচ্যুতি ঘটলে তা প্রশস্তব্যান্ড।  দ্বি-পথ রেডিও সিস্টেমে সরুব্যান্ড এফএম ব্যবহার করা হয়। এতে বাহককে ২.৫ কিলোহার্জ পর্যন্ত বিচ্যুত হতে দেয়া হয়, এ কারণে যে সাধারণ কথ্য সিগনালের কেন্দ্রীয় কম্পাঙ্ক এর আশেপাশে ৩.৫ কিলোহার্জ পর্যন্ত বিচ্যুত হয়। এফএম সম্প্রচারে প্রশস্তব্যান্ড এফএম ব্যবহার করা হয়, যেখানে সংগীত  ও কথা ৭৫ কিলোহার্জ পর্যন্ত বিচ্যুত হয় এবং এর মাঝে ২০ কিলোহার্জ ব্যান্ডউইথ এর অডিও থাকে এবং ৯২ কিলোহার্জ পর্যন্ত উপবাহক থাকে।
বেসেল ফাংশন
একক-সুর তরঙ্গের বাহক মড্যুলেশনের সময়, প্রথম প্রকারের বেসেল ফাংশন দিয়ে পার্শ্বব্যান্ড সংখ্যা এবং মড্যুলেশন সূচক এর ফাংশন রূপে ফ্রিকোয়েন্সি স্পেকট্রাম হিসাব করা যায়। মড্যুলেশন সুচকের মধ্যে বাহক ও পার্শ্বব্যান্ড এর সম্পর্ক সূচিত থাকে। মড্যুলেশন সূচকের বিশেষ মানের জন্য, বাহক বিস্তার শূন্য হয়ে যায় এবং সমস্ত পাওয়ার পার্শ্বব্যান্ডে অবস্থান করে।
বাহকের দুইপাশেই পার্শ্বব্যান্ড থাকায় তাদের সংখ্যাকে দ্বিগুণ করে মড্যুলেশন কম্পাঙ্ক দিয়ে গুণ দিয়ে ব্যান্ডউইথ হিসাব করা হয়। যেমন- ৩ কিলোহার্জের বিচ্যুতিকে ২ কিলোহার্জের বাহক দিয়ে মড্যুলেট করলে মড্যুলেশন সূচক হয় ১.৩৬। আমরা যদি ০.০১গুণ বিস্তার যুক্ত পার্শ্বব্যান্ডকে উপযোগী ধরি, তাহলে তালিকা থেকে দেখতে পাই যে মড্যুলেশন সূচক তিনটি পার্শ্বব্যান্ড তৈরি করবে। এগুলোকে দ্বিগুণ করে (৬ * ২.২ কিলোহার্জ ) বা ১৩.২ কিলোহার্জের প্রয়োজনীয় ব্যান্ডউইথ পাওয়া যায়।
কার্সনের সূত্র
কার্সনের সূত্র একটি থাম্ব রুল। এ সূত্রানুযায়ী, প্রায় সকল(~৯৮ শতাংশ) পাওয়ার B_T\, ব্যান্ডউইথ এর মধ্যে থাকে, যেখানে,
এখানে, \Delta f\, হল কেন্দ্রীয় কম্পাংক, f_c থেকে তাৎক্ষণিক কম্পাঙ্ক, f(t)\, এর সরবোচ্চ বিচ্যুতি। \beta হল মড্যুলেশন সূচক যা মড্যুলেটিং সিগনালের কম্পাঙ্ক বিচ্যুতি এবং সরবোচ্চ কম্পাঙ্কের অনুপাত প্রকাশ করে। কার্সনের সূত্র শুধুমাত্র সাইনুসোইডাল সিগনালের ক্ষেত্রে প্রযোজ্য হয়।
নয়েজ হ্রাসকরণ
এফএম এএম এর তুলনায় ভাল সিগনাল ও নয়েজের অনুপাত(SNR) দেয়। একটা নির্দিষ্ট সিগনাল লেভেলের চেয়ে কম হ্লে এফএম খারাপ SNR দেয়, কিন্তু এই লেভেলের উপরে এএমের তুলনায় এফএম এর SNR অনেক ভাল হয়। এটি কতখানি ভালো হবে তা নির্ভর করবে মড্যুলেশন লেভেল ও বিচ্যুতির উপর। সাধারণ ভয়েস যোগাযোগের ক্ষেত্রে এই উন্নতি 5-15 dB এর মত হয়। প্রশস্ত এফএম সম্প্রচারের ক্ষেত্রে এটি আরো ভালো হয়। অনেক সময় আরো ভালো ফলের জন্য অডিও সিগনালের উপর বাড়তি কিছু বৈশিষ্ট্য যেমন- প্রি-এমফাসিস ও ডি-এমফাসিস যুক্ত করা হয়। এফএম সিগনালের ধ্রুব বিস্তার থাকায়, এএম জাতীয় নয়েজ দূর করতে লিমিটার ব্যবহার করা হয়।
মড্যুলেশন
প্রত্যক্ষ ও পরোক্ষ এই দুইভাবেই এফএম তৈরি করা যায়।
চৌম্বক টেপ সঞ্চয়ক
এ ধরনের এফএম সিস্টেম কম ব্যবহৃত হয় এবং এক্ষেত্রে বাহক ও সর্বোচ্চ মড্যুলেশন কম্পাঙ্কের অনুপাত হয় দুই এর কম, যেখানে এফএম সম্প্রচারে এ অনুপাতের মান হয় ১০,০০০ এর কাছাকাছি। উদাহরণ হিসেবে ধরলে, একটি ৬ মেগাহার্জ বাহক্কে ৩.৫ মেগাহার্জ রেটে মড্যুলেট করলে বেসেল ফাংশন বিশ্লেষন থেকে দেখা যায় যে প্রথম পার্শ্বব্যান্ড হয় ৯.৫ ও ২.৫ মেগাহার্জ এবং দ্বিতীয় পার্শ্বব্যান্ড হয় ১৩ ও -১ মেগাহার্জ। ডিমড্যুলেশনের ক্ষেত্রে এ রিভার্স পার্শ্বব্যান্ড হয় +১ মেগাহার্জ এবং তা পুরোপুরি অবাঞ্ছনীয় ৬-১ = ৫ মেগাহার্জের একটি আউটপুট দেয়। এ ধরনের আউটপুট গুলোকে হ্রাস করার মত করে সিস্টেম ডিজাইন করতে হয়।
শব্দ
অডিও কম্পাঙ্ক সংশ্লেষণের জন্যও এফএম ব্যবহার করা হয়। প্রথম দিকের ডিজিটাল সংশ্লেষক এ এই কৌশল ব্যবহৃত হয় এবং ব্যক্তিগত কম্পিউটারে সাউন্ড কার্ডে এটি কয়েক প্রজন্ম পর্যন্ত আদর্শ বৈশিষ্ট্য হিসেবে ধরা হয়।
রেডিও
এডুইন হুয়ারড আর্মস্ট্রং(১৮৯০-১৯৫৪) নামক এক আমেরিকান তড়িৎ প্রকৌশলী প্রশস্তব্যান্ড এমএম রেডিও আবিষ্কার করেন। তিনি ১৯১৪ সালে রিজেনারেটিভ বর্তনী, ১৯১৮ সালে সুপারহেটেরোডাইন রিসিভার এবং ১৯২২ সালে সুপার-রিজেনারেটিভ বর্তনী আবিষ্কার করেন। আর্মস্ট্রং ১৯৩৫ সালের ৬ নভেম্বরে ইন্সটিটিউট অব রেডিও ইঞ্জিনিয়ার এর নিউইয়র্ক শাখায় তার পেপার "ফ্রিকোয়েন্সি মড্যুলেশনের মাধ্যমে রেডিও সিগনালিং এ ডিস্টারবেন্স কমানোর কৌশল" উপস্থাপন করেন যেটিতে প্রথম এফএম রেডিও এর বর্ণনা দেয়া হয়েছিল।
এএম সিগনালের তুলনায় প্রশস্ত-ব্যান্ড এফএম এ প্রশস্ত সিগনাল ব্যান্ডউইথ লাগে যেটি এ সিস্টেমকে নয়েজ ও ইন্টারফেয়ারেন্স এর প্রভাবমুক্ত করে তোলে। সিগনাল-এমপ্লিটিউড-ফেডিং থেকেও ফ্রিকোয়েন্সি মড্যুলেশন প্রভাবমুক্ত। উচ্চ কম্পাঙ্কের রেডিও ট্রান্সমিশনের ক্ষেত্র এফএম তাই আদর্শ হয়ে যায় এবং এ কারণে একে এফএম রেডিও বলা হয় ( যদিও বিবিসি অনেকদিন এতিকে "ভিএইচএফ রেডিও" বলত কারণ এফএম সম্প্রচারে এফএম সম্প্রচার ব্যান্ডের ভিএইচএফ ব্যান্ড ব্যবহার করা হত।)। এফএম রিসিভারে এফএম সিগনালের জন্য একটি বিশেষ ডিটেক্টর ব্যবহৃত হয় যেটিতে ক্যাপচার ইফেক্ট আছে যেটিতে টিউনার দিয়ে দুটি চ্যানেলের মধ্যে শক্তিশালী স্টেশনটিকে ধরা হয়। এরকম সমস্যা এএম রিসিভারেও আছে যেখানে একই সময় দুইটা স্টেশন শোনা যায়। যাহোক, ফ্রিকোয়েন্সি সিলেক্টিভিটির অভাব বা কম্পাঙ্ক ড্রিফট এর কারণে একটি একটি স্টেশন আরেকটি স্টেশনের জায়গা দখল করে নিতে পারে। কম্পাঙ্ক ড্রিফট সমস্যা আগের সস্তা রিসিভারগুলোতে ছিল, অপর্যাপ্ত সিলেক্টিভিটি টিউনারকে প্রভাবিত করে।
স্টেরিও সিগনালকে বহন করতেও এফএম সিগনাল ব্যবহার করা যায়। এফএম প্রক্রিয়ার আগে ও পরে মাল্টিপ্লেক্সিং ও ডিমাল্টিপ্লেক্সিং করার মাধ্যমে এই কাজ করা হয়। এফএম মড্যুলেশন ও ডিমড্যুলেশন প্রক্রিয়াও আগের মতই। একটি উচ্চ-দক্ষতাসম্পন্ন রেডিও-কম্পাঙ্কের সুইচিং অ্যম্প্লিফায়ার দিয়ে এফএম সিগনাল প্রেরণ করা যায়। একটি নির্দিষ্ট সিগনালের জন্য সুইচিং অ্যম্প্লিফায়ার কম ব্যাটারি পাওয়ার ব্যবহার করে, ফলে লিনিয়ার অ্যম্প্লিফায়ার থেকে কম খরচ পড়ে। এটি এএম এবং কোয়াড্রেচার অ্যাম্প্লিচ্যুড মড্যুলেশন এর তুলনায় এফএমকে বাড়তি সুবিধা দেয়।
স্পিচ কমিউনিকেশন এবং রেডিও সম্প্রচারে সঙ্গীত প্রচারণার জন্য ভিএইচএফ রেডিও কম্পাঙ্ক এফএম এ ব্যবহার করা হয়। অ্যানালগ টিভি শব্দও এফএম এর মাধ্যমে সম্প্রচার করা হয়। বাণিজ্যিক ও অ্যামেচার রেডিও সেটিং এ ভয়েস কমিউনিকেশনের জন্যও সরু-ব্যান্ড এফএম ব্যবহৃত হয়। অডিও ফিডেলিটি গুরুত্বপূর্ণ হলে প্রশস্ত-ব্যান্ড এফএম ব্যবহার করা হয়। দ্বি-পথ রেডিও, এর ক্ষেত্রে ল্যান্ড মোবাইল, মেরিন মোবাইল এবং অন্যান্য সেবার জন্য ব্যান্ডউইথ এর ব্যবহার কম রাখার জন্য সরু-ব্যান্ড এফএম ব্যবহার করা হয়।
১৯২৪ সালের ৫ অক্টোবর নিজনি নভোগোরোদ রেডিও ল্যাবরেটরিতে বৈজ্ঞানিক ও প্রযুক্তিগত কথা বলার সময় প্রফেসর মিখাইল এ বঞ্চ-ব্রুভিচ টেলিফোনিতে তার নতুন পদ্ধতি উল্লেখ করেন বলে শোনা গেছে। ল্যাবরেটরি মডেলে ফ্রিকোয়েন্সি মড্যুলেশনের একটি প্রদর্শনীও করেন তিনি।
২০০৮ গ্রীষ্মকালীন অলিম্পিকে মল্লক্রীড়া – পুরুষদের ডেকাথলন
যোগ্যতানির্ণায়ক মাপকাঠি ছিল ৮,০০০ পয়েন্ট(A মান) এবং ৭,৭০০ পয়েন্ট (B মান)।
রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
সামগ্রিক ফলাফল
{{legend|#F2F5A9|প্রতি বিভাগে সর্বোচ্চ স্থান দৃষ্টিগোচর করতে হলুদ রং করা হয়েছে|border=solid 1px #AAAAAA}}
আবির রঞ্জন বিশ্বাস
আবির বিশ্বাস হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০১৬ সাল পর্যন্ত তিনি পশ্চিমবঙ্গ বিধানসভায় রানাঘাট দক্ষিণ বিধানসভা কেন্দ্রের বিধায়ক হিসেবে দায়িত্ব পালন করছেন।
বাংলাদেশ ও স্কটল্যান্ডের মধ্যকার একদিনের আন্তর্জাতিক ক্রিকেট ম্যাচের তালিকা
বাংলাদেশ এবং স্কটল্যান্ড ক্রিকেট দল একে অপরের বিরুদ্ধে ১৯৯৯ সাল থেকে ওডিআই ম্যাচ খেলে আসছে।এই দুইটি দল এই পর্যন্ত ৪বার মুখোমুখি হয়েছে, যার মধ্যে ৩টি ম্যাচে বাংলাদেশ জয়ী হয় বাকি ১টি ম্যাচ পরিত্যক্ত হয়।
১৪নং ওয়ার্ড, সিলেট সিটি কর্পোরেশন
১৪নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড।
আয়তন
সিলেট সিটি কর্পোরেশনের ১৪নং ওয়ার্ডের আয়তন ০.৯০ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী ১৪নং ওয়ার্ডের জনসংখ্যা ১৭,০৪৪ জন। এর মধ্যে পুরুষ ১০,১৩১ জন এবং মহিলা ৬,৯১৩ জন। মোট পরিবার ৩,৬৭৯টি।
প্রশাসনিক কাঠামো
সিলেট সিটি কর্পোরেশনের আওতাধীন ১৪নং ওয়ার্ডের প্রশাসনিক কার্যক্রম কোতোয়ালী থানার আওতাধীন এবং এটি জাতীয় সংসদের ২২৯নং নির্বাচনী এলাকা সিলেট-১ এর অংশ।
শিক্ষা
২০১১ সালের আদমশুমারি অনুযায়ী ১৪নং ওয়ার্ডের উপজেলার সাক্ষরতার হার ৫৮.১%।
অশ্বিনী ভাবে
থাম্ব|অশ্বিনী ভাবে অশ্বিনী ভাবে একজন ভারতীয় মডেল এবং অভিনেত্রী যিনি হিন্দি এবং মারাঠি ভাষার চলচ্চিত্র এবং টিভি ধারাবাহিকে তার কাজের জন্য পরিচিত। জন্মগতভাবে তিনি ভারতীয় হলেও বর্তমানে তিনি সান ফ্রান্সিসকো -এর উপকুল অঞ্চলে বসবাস করছেন।
নিজস্ব জীবন
অশ্বিনী ভাবে ৭ মে ১৯৭২ সালে ভারতের মহারাষ্ট্র রাজ্যের মুম্বাই শহরে জন্মগ্রহন করেছিলেন। তিনি মুম্বাইয়ের রূপারেল কলেজ থেকে দর্শনে স্নাতক এবং সান ফ্রান্সিসকোর একাডেমি অফ আর্ট ইউনিভার্সিটি থেকে মোশন পিকচার ও টেলিভিশনের ডিগ্রিতে স্নাতক। অশ্বিনী ২০০৭ সালে একজন উদ্যোক্তা কিশোর বোপার্দিকারকে বিয়ে করেছেন।
সান ইয়াত-সেন
সান ইয়াত সেন (জন্ম: সান ডেমিং; ১২ নভেম্বর ১৮৬৬ – ১২ মার্চ ১৯২৫)   চীন দেশের নেতা ছিলেন। তিনি সেদেশের মানচু রাজবংশের অপশাসনের বিরুদ্ধে লড়ে ছিলেন। তিনি বিদেশে থাকা অবস্থায় মানচু রাজবংশের পতন হয়। তিনি রাষ্ট্রপতি হন। তিনি প্রজাতন্ত্রী চীনের প্রথম রাষ্ট্রপতি।
জীবনী
সান ইয়াত সেন ১৮৬৬ সালের ১২ই নভেম্বর জন্মগ্রহণ করেন। তিনি পড়ে খ্রীস্টধর্ম গ্রহণ করেন। তিনি ডাক্তারি বিদ্যা শেষ করেন এবং লন্ডন যান। দেশে রাজনৈতিক আদর্শ প্রচারের জন্য তিনি বিপন্ন হন। ১৯১১ সালে মানচু রাজবংশের পতন হয়। এরপর ১৯১২ সালে তিনি রাষ্ট্রপতিত্ব করলেও তিনি পদচ্যুত হন। শেষে ১২ই মার্চ তিনি মারা যান।
চালচিত্র
চালচিত্র হল সাবেকি দুর্গা প্রতিমার উপরিভাগে অঙ্কিত দেবদেবীর কাহিনিমূলক পটচিত্র, যা প্রধানত অর্ধগোলাকৃতি হয়। চালচিত্রে পঞ্চানন শিব, মহিষাসুর বধ, নন্দীভৃঙ্গী, শুম্ভ-নিশুম্ভের যুদ্ধ প্রভৃতি কাহিনির ধারায় বর্ণিত থাকে। এই চিত্রকলার একটি নিজস্ব রূপরেখা ও শৈলীগত দৃঢ় বুনিয়াদ রয়েছে। শিল্পীদের ভাষায় এই চালচিত্র হল ‘‘পট লেখা’’, যা বাংলার পটচিত্রের একটি বিশেষ ধারা।
নামকরণ
চালচিত্র শব্দের ‘‘চাল’’ শব্দের অর্থ আচ্ছাদন। প্রতিমার চালির উপরে আঁকা হয় বলে এর নাম চালচিত্র। বীরভূমের দুর্গা পটের উপর আচ্ছাদন হিসেবে এটি ব্যবহার করা হয়। শিল্পীদের ভাষায় এই চালচিত্র হল আসলে ‘‘পটলেখা’’। এটি দুর্গা চালা বা দেবীচাল নামেও পরিচিত।
প্রকারভেদ
প্রতিমার চালির বিভিন্নতার উপর নির্ভর করে প্রতিমার চালচিত্রকে কয়েকটি ভাগে ভাগ করা যায়। যেমন বাংলা চালি, খোপচালি, টানাচৌড়ি, মঠচৌড়ি ও মার্কিনিচালিতে চালচিত্রের বিভিন্নতা দেখা যায়। আবার চালচিত্রের বিষয়বস্তু অনুসারে একে কয়েকভাগে ভাগ করা যায়, যেমন কৈলাসী, দশাবতারী, বৃন্দাবনী, রামচন্দ্রী ইত্যাদি। তবে বাংলার বনেদি বাড়ির প্রতিমায় কৈলাসী ও দশাবতারী চালচিত্রের অধিক প্রচলন।
বিষয়বস্তু
চালচিত্রের মূল বিষয়বস্তু হল শিবদুর্গা, কৈলাস, শিব অনুচর নন্দীভৃঙ্গী, মহিষাসুর বধ, দশাবতার ইত্যাদি। বীরভূম জেলার হাটসেরান্দির সূত্রধর সমাজে এই ধরনের এক বিশেষ চিত্রসম্ভার দেখা যায়, যাকে দুর্গা পট বলা হয়। তবে এখানে দুর্গা প্রতিমার বদলে দুর্গা পটেই পূজার্চনা করা হয়। দুর্গা পটের উপর অর্ধবৃত্তাকার চালচিত্র থাকে। এই ধরনের চালচিত্রে রাম, সীতা, শিব, নন্দীভৃঙ্গী, ব্রহ্মা, বিষ্ণু, শুম্ভ-নিশুম্ভ অঙ্কিত থাকে। কৃষ্ণনগর রাজবাড়ির রাজরাজেশ্বরী দুর্গার চালচিত্রের মধ্যে অনন্যতা লক্ষ্য করা যায়। এখানকার চালচিত্রে মাঝখানে থাকে পঞ্চানন শিব ও পাশে পার্বতী, তার একপাশে থাকে দশমহাবিদ্যা ও অন্য পাশে দশাবতার। ভারতীয় সংগ্রহালয়ের প্রাক্তন অধিকর্তা বলেছেন- বাংলায় বিভিন্ন ধরনের চালচিত্রের প্রয়োগ আছে ও তাদের মধ্যে বিভিন্নতা লক্ষ্য করা যায়। মঠচৌরি চালির চালচিত্রে দেবীর অবয়বগুলি থাকে উপর থেকে নিচে, একটির নিচে অপরটি। আবার সাবেক বাংলা চালিতে সেগুলো থাক থাক করে আলাদা আলাদা ভাবে থাকে। অন্য দিকে, মার্কিনি চালিতে পটচিত্রগুলি থাকে পাশাপাশি।
ঐতিহ্য
কৃষ্ণনগর রাজবাড়ির রাজরাজেশ্বরী দুর্গায় চালচিত্রের ব্যবহারে অনন্যতা লক্ষ্য করা যায়। কলকাতার দর্পনারায়ণ ঠাকুর স্ট্রিটের বৈষ্ণবদাস মল্লিক ও হাওড়ার রামকৃষ্ণপুরের বসু পরিবারে পট লেখার ঐতিহ্য এখনও ঠিকে আছে। উত্তর কলকাতার চোরাবাগানের রামচাঁদ শীল পরিবারের বিমানবিহারী শীল চালচিত্র প্রসঙ্গে বলেছেন-
কৃষ্ণনগরের চালচিত্র শিল্পী বিশ্বনাথ পাল কলকাতার বিভিন্ন বনেদি পরিবারে পট লেখেন। তিনি বলেছেন-
পদ্ধতি
প্রতিমার চালির উপরিভাগে অর্ধগোলাকৃতি বাঁশের খাঁচা করে তার উপর কাদালেপা এক প্রস্থ মোটা কাপড় টানটান করে লাগিয়ে কাপড়ের বারতি অংশ বাঁশের খাঁচার পিছন দিকে মুড়ে দেওয়া হয়। কাদালেপা কাপড়টি শুকিয়ে গেলে তার উপর খড়ি গোলার কয়েকটি আস্তরণ দেওয়া হয়। এর উপর পরিকল্পিত কাহিনিমূলক চিত্র আঁকা হয়।
ব্যবহৃত রঙ
রঙ করার ক্ষেত্রে প্রাকৃতিক রঙ ব্যবহৃত হয়, যা বাংলার পটচিত্রের অন্যতম বৈশিষ্ট্য। চালচিত্রে সাধারণত নীল, হলুদ, সবুজ, লাল, খয়েরি, কালো ও সাদা রঙ ব্যবহার করা হয়। প্রকৃতপক্ষে চালচিত্রের অঙ্কনরীতি বাংলার পটচিত্রের অনুকরণ করেছে। চালচিত্রে সাদা রঙের জন্য খড়িমাটি, হলুদ রঙের জন্য পিউরি, নীলের জন্য খেতের নীল, কালো রঙের জন্য ভুষোকালি ও লাল রঙের জন্য মেটে সিন্দুর ব্যবহার করা হয়।
নয়াগ্রাম বিধানসভা কেন্দ্র
নয়াগ্রাম (বিধানসভা কেন্দ্র) ভারতের পশ্চিমবঙ্গ রাজ্যের ঝাড়গ্রাম জেলার একটি বিধানসভা কেন্দ্র। এই কেন্দ্রটি তপসিলি উপজাতির জন্য সংরক্ষিত।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২২০ নং নয়াগ্রাম বিধানসভা (এসটি) কেন্দ্রটি নয়াগ্রাম এবং গোপীবল্লভপুর-১ সমষ্টি উন্নয়ন ব্লক এবং চোরচিতা, কুলিয়ানা ও নোটা গ্রাম পঞ্চায়েত গুলি গোপীবল্লভপুর-২ সমষ্টি উন্নয়ন ব্লক এর অন্তর্গত।
নয়াগ্রাম বিধানসভা (এসটি) কেন্দ্রটি ৩৩ নং ঝাড়গ্রাম লোকসভা (এসটি) কেন্দ্র এর অন্তর্গত।
১৯৭৭-২০০৬
২০০৬ এবং ২০০১ সালের বিধানসভা নির্বাচনে, সিপিআই (এম) এর ভূতনাথ সোরেন নয়াগ্রাম বিধানসভা কেন্দ্র থেকে জয়ী হন ২০০৬ সালে তৃণমূল কংগ্রেসের শুনারাম মাহালিকে পরাজিত করেন, ২০০১ সালে জেএমএমের মঙ্গল হাঁসদাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর সুভাষ চন্দ্র সোরেন ১৯৯৬ সালে কংগ্রেসের মধুসুদন সোরেনকে পরাজিত করেন। সিপিআই (এম) এর অনন্ত সোরেন ১৯৯১ সালে ঝাড়খণ্ড পার্টির বিষ্ণু সোরেনকে, ১৯৮৭ সালে কংগ্রেসের দশরথি সোরেন এবং ১৯৮২ সালে নির্দলের লিবা চাঁদ টুডুকে পরাজিত করেন। সিপিআই (এম) এর বুদ্ধদেব সিং ১৯৭৭ সালে জনতা পার্টির সুবোধ হাঁসদাকে পরাজিত করেন।
১৯৬২-১৯৭২
১৯৭২ এবং ১৯৭১ সালে কংগ্রেসের দশরথি সোরেন জয়ী হন। বাংলা কংগ্রেসের জাগরতি হাঁসদা ১৯৬৯ এবং ১৯৬৭ সালে জয়ী হন। কংগ্রেসের দেবেন্দ্রনাথ হাঁসদা ১৯৬২ সালে নয়াগ্রাম কেন্দ্র থেকে জয়ী হন। এর আগে নয়াগ্রাম কেন্দ্রে আসন বিদ্যমান ছিল না।
মুয়াযযিনজাদা আলি পাশা
মুয়াযযিনজাদা আলি পাশা (Müezzinzade Ali Paşa; সোফু আলি পাশা বা সুফি আলি পাশা বা মেইজিনওলু আলি পাশা নামেও পরিচিত; মৃত্যু ৭ অক্টোবর ১৫৭১) ছিলেন একজন উসমানীয় রাষ্ট্রনায়ক এবং নৌ কর্মকর্তা। তিনি লেপান্তোর যুদ্ধে উসমানীয় নৌবহরের কমান্ডে গ্র্যান্ড অ্যাডমিরাল (কাপুদান পাশা) ছিলেন, যেখানে তিনি যুদ্ধক্ষেত্রেই নিহত হন। তিনি ১৫৬৩ থেকে ১৫৬৬ সাল পর্যন্ত মিশরের গভর্নর হিসেবেও দায়িত্ব পালন করেন।
পটভূমি
তার জন্ম তারিখ এবং সঠিক জন্মস্থান অজ্ঞাত। যাইহোক, এটা জানা যায় যে তার বাবা এদির্নে কাজ করতেন এবং তিনি এই প্রদেশে বড় হয়েছেন। তিনি ছিলেন একজন জাতিগত তুর্কি, এবং পরে একজন উসমানীয় তুর্কি রাজকুমারীকে বিয়ে করবেন। তার পিতা একজন মুয়াযযিন ছিলেন, তাই তার উপাধি মুয়াযযিনজাদা ("একজন মুয়াযযিনের পুত্র")। তিনি এন্ডারুনে প্রশিক্ষিত ছিলেন। তিনি সুলতান দ্বিতীয় সেলিম এবং সেরাগ্লিওর নারীদের প্রিয় ছিলেন, যারা মুয়াযযিন হিসেবে তার কণ্ঠের প্রশংসা করতেন এবং তিনি দ্বিতীয় সেলিমের এক কন্যাকে বিয়ে করেছিলেন।
তিনি জেনিসারির সদস্য হিসাবে উসমানীয় সামরিক বাহিনীতে কাজ শুরু করেন।
১৫৬৩ থেকে ১৫৬৬ সাল পর্যন্ত আলি পাশা মিশরের উসমানীয় গভর্নর হিসেবে দায়িত্ব পালন করেন। তিনি একজন অত্যন্ত তপস্বী সুফি ব্যক্তি ছিলেন, শুধুমাত্র "মোটা পশমী কাপড়" পরতেন এবং কায়রোতে কবরস্থান নেক্রোপলিসের শহরে সাধুদের সমাধিতে অনেক পরিদর্শন করতেন।
সাইপ্রাসের উসমানীয় বিজয়
আলি পাশার বিরুদ্ধে সাইপ্রাস রাজ্যের অধিনায়ক মার্কো আন্তোনিও ব্রাগাদিনকে নির্মমভাবে নির্যাতন করার অভিযোগ আনা হয়েছিল।
লেপান্তোর যুদ্ধ এবং মৃত্যু
থাম্ব| একই বছরের লেপান্তোর যুদ্ধের পরে ১৫৭১ সালের বেনামী জার্মান [[ব্রডশীট থেকে একটি মুদ্রণ, যেখানে আলী পাশা মাথায় গুলি করে এবং শিরশ্ছেদ করে অ্যাকশনে আহত ও নিহত হন। প্রিন্টটি দৃশ্যত তার "সত্যিকারের উপমা" দেখায়, যখন তার মাথাটি পটভূমিতে একটি উসমানীয় যুদ্ধজাহাজের পাইকের উপর প্রদর্শিত হয়।]] আলি পাশা ৭ অক্টোবর ১৫৭১ সালে লেপান্তোর যুদ্ধে উসমানীয় নৌবাহিনীর গ্র্যান্ড অ্যাডমিরাল বা কাপুদান পাশা ছিলেন। সেলিম তাকে উসমানীয় সুলতানদের অন্যতম মূল্যবান সম্পদের মহান "খলিফাদের ব্যানার" দিয়েছিলেন, একটি বিশাল সবুজ ব্যানার যার উপর ২৮,৯০০ বার আল্লাহর নাম এবং কুরআনের পাঠ্য সোনালি অক্ষরে সূচিত করা হয়েছে। এটি তাকে এবং তার লোকদের যুদ্ধে তাদের সেরা কাজ করার জন্য একটি প্রণোদনা প্রদানের উদ্দেশ্যে ছিল।
আলি পাশা যুদ্ধের সূচনা করেছিলেন, তবে তা করার জন্য তার যুক্তি বিতর্কিত হয়েছে। কেউ কেউ বিশ্বাস করেন যে, তিনি হয়ত হলি লিগের ছোট সংখ্যার দ্বারা উৎসাহিত হয়েছিলেন এবং খ্রিস্টানদের অবমূল্যায়ন করেছিলেন। অন্যরা বিশ্বাস করেন যে তিনি সুলতানকে অসন্তুষ্ট করার ভয় পেয়ে থাকতে পারেন যিনি তাকে শত্রুর সাথে জড়িত থাকার নির্দেশ দিয়েছিলেন। অন্যরা অবশ্য লেপান্তোতে পরাজয়ের কারণ হিসেবে তার নৌ-অভিজ্ঞতার অভাবকে নির্দেশ করে। তার ফ্ল্যাগশিপ, গ্যালি সুলতানা, ডন জুয়ানের ফ্ল্যাগশিপ লা রিয়ালের সাথে মাথার সাথে লড়াই করেছিল, বোর্ডে উঠেছিল এবং প্রায় এক ঘন্টা রক্তক্ষয়ী লড়াইয়ের পরে, তাদের নিজ নিজ বহরে অন্যান্য গ্যালি দ্বারা উভয় পক্ষকে শক্তি সরবরাহ করা হয়েছিল। বন্দী পরবর্তী যুদ্ধে, আলী পাশাকে হত্যা করা হয় এবং তার মাথাটি একটি পাইকের উপর প্রদর্শিত হয়। এটি, এবং লা রিয়াল দ্বারা খলিফার ব্যানারের দখল, তুর্কি মনোবলের পতনের দিকে পরিচালিত করে, যুদ্ধে তাদের পরাজয়ে ব্যাপকভাবে অবদান রাখে।
লেখক অলিভার ওয়ারেন আলি পাশার বন্দিত্ব ও মৃত্যুর বর্ণনা দিয়েছেন:
তার অধীনস্থ ওচিয়ালি, যিনি লেপান্তোতে একটি সফল ফ্ল্যাঙ্কের নেতৃত্ব দিয়েছিলেন, তাকে কাপুদান পাশা হিসাবে প্রতিস্থাপন করেন।
স্বয়ংক্রিয় স্নায়ুতন্ত্র
অনৈচ্ছিক স্নায়ুতন্ত্র (Autonomic nervous system/Vegetative nervous system) প্রান্তীয় স্নায়ুতন্ত্রের বিভাগ। যার কাজকর্ম মানুষের ইচ্ছার অধীন নয়। মানুষের অভ্যন্তরীণ অঙ্গ যেমন হৃৎপিণ্ড, ফুসফুস, রক্তপ্রবাহ, মসৃণ পেশীর উপর প্রভাব ফেলে। অনৈচ্ছিক স্নায়ুতন্ত্র দুই ভাগে বিভক্ত সমবেদী এবং পরাসমবেদী। সমবেদী এবং পরাসমবেদী স্নায়ুতন্ত্র মিলেমিশে কাজ করে এবং দেহের সাম্যাবস্থা বজায় রাখে। বিশ্রাম ও ঘুমের সময় সমবেদী স্নায়ুতন্ত্রের সক্রিয়তা বেড়ে যায়। সমবেদী স্নায়ুতন্ত্র মানব দেহকে জরুরি অবস্থা মোকাবেলার জন্য তৈরি করে। হৃৎস্পন্দন দ্রুততর হয়, রক্তচাপ বৃদ্ধি পায় এবং প্রান্তীয় ধমনির সংকোচন ঘটে। মস্তিষ্ক, হৃৎপিণ্ড ও স্বৈরপেশীতে রক্ত চলাচল বাড়ে। পরাসমবেদী স্নায়ুতন্ত্র দেহে শক্তি সংরক্ষণে সাহায্য করে।
জিকো
জিকো (পুরো নাম আর্থার আন্টুন কোইম্ব্রা) (জন্ম মার্চ ৩, ১৯৫৩), একজন ব্রাজিলীয় ফুটবল খেলোয়াড়। তিনি ব্রাজিল জাতীয় দলের হয়ে আন্তর্জাতিক ফুটবলে ৮৮টি ম্যাচ খেলেছেন এবং ৬৬টি গোল করেছেন।
জেড চিনোওয়েথ
জেড চিনোওয়েথ (জন্ম ২১ আগস্ট, ১৯৯৮) একজন মার্কিন অভিনেত্রী এবং নৃত্য শিল্পী,   তিনি ২০১৪ সালে মুক্তিপ্রাপ্ত  মহাকাব্যোচিত ঐতিহাসিক কল্পনাপ্রবণ এবং যুদ্ধের, জনপ্রিয় মার্কিন চলচ্চিত্র ৩০০: দ্য রাইজ অব এন এম্পায়ার এ  আর্টেমিশিয়া ভূমিকায় এবং ২০১৬ সালে মুক্তিপ্রাপ্ত অতিমানবীয় কাল্পনিক চরিত্রের জনপ্রিয় মার্কিন চলচ্চিত্র ব্যাটম্যান ভার্সেস সুপারম্যান: ডাউন অব জাস্টিস এ কারম্যান ভূমিকায় অভিনয় করার জন্য সবার নিকট পরিচিতি পেয়ে যান।
জীবনী
চিনোওয়েথের জন্ম মার্কিন যুক্তরাষ্ট্রের ইউটা রাজ্যের পার্ক সিটি নামক শহরে।
নাগাসাকি শান্তি উদ্যান
নাগাসাকি শান্তি উদ্যান (平和公園) জাপানের নাগাসাকি শহরে অবস্থিত দ্বিতীয় বিশ্বযুদ্ধের সময় বোমা হামলার স্মরণে নির্মিত উদ্যান।
ইতিহাস
thumb|শান্তির ফোয়ারার পিছনে শান্তি মূর্তি পারমাণবিক শক্তির ওপর নির্ভরতা কমানোর অঙ্গীকার নিয়ে নাগাসাকিতে পারমাণবিক বোমা হামলার বার্ষিকী প্রতি বছর পালন করে জাপানিরা। শান্তি উদ্যান স্থানটির কাছেই ১৯৪৫ সালে দ্বিতীয় বিশ্বযুদ্ধের সময় বোমা হামলা হয়। তেজস্ক্রিয় বিকিরণের ভয়াবহতা আজও বয়ে বেড়াচ্ছেন নাগাসাকির লাখ লাখ মানুষ। আজও সেখানে জন্ম হচ্ছে বিকলাঙ্গ শিশুর। যুগ যুগ ধরে সে দুঃসহ স্মৃতি বয়ে বেড়াচ্ছেন ঘটনার সাক্ষী প্রবীণরা।
শঙ্কর চক্রবর্তী
শঙ্কর চক্রবর্তী হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০১৬ সাল পর্যন্ত তিনি পশ্চিমবঙ্গ বিধানসভায় বালুরঘাট বিধানসভা কেন্দ্রের বিধায়ক হিসেবে দায়িত্ব পালন করেছেন।
শিনচিয়াং
শিনচিয়াং (شىنجاڭ; ; ), যা সরকারীভাবে শিনচিয়াং উইগুর স্বায়ত্বশাসিত অঞ্চল নামেও পরিচত, চীনের উত্তর-পশ্চিম অংশে অবস্থিত একটি প্রাদেশিক স্তরের স্বায়ত্বশাসিত অঞ্চল। এটি চীনের বৃহত্তম প্রশাসনিক বিভাগ এবং সারা বিশ্বের মধ্যে ৮ম বৃহত্তম দেশের বিভাগ। এটির আয়তন  ১৬ লক্ষ বর্গকিলোমিটারেরও বেশি (৬ লক্ষ ৪০ হাজার বর্গমাইল)।
বর্ণনা
শিনচিয়াং ভৌগোলিকভাবে প্রধান দুটিভাগে গঠিত, ঐতিহাসিকভাবে এবং জাতিগতভাবে বিভিন্ন ঐতিহাসিক নামের সঙ্গে স্বতন্ত্র অঞ্চলের, জাঙ্গারিয়া তিয়ানশান পর্বতমালার উত্তরে এবং তিয়ানশান পাহাড়ের দক্ষিণে তারিম বেসিন। ১৮৮৪ সালে কুইং চীন একটি রাজনৈতিক সত্তায় একত্রিত হওয়ার আগে শিনচিয়াং প্রদেশ নামকরণ করে ।
১৫নং ওয়ার্ড, সিলেট সিটি কর্পোরেশন
১৫নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড।
আয়তন
সিলেট সিটি কর্পোরেশনের ১৫নং ওয়ার্ডের আয়তন ০.৯২ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী ১৫নং ওয়ার্ডের জনসংখ্যা ১৯,০৭৬ জন। এর মধ্যে পুরুষ ১১,৮৩১ জন এবং মহিলা ৭,২৪৫ জন। মোট পরিবার ৩,৮২৬টি।
প্রশাসনিক কাঠামো
সিলেট সিটি কর্পোরেশনের আওতাধীন ১৫নং ওয়ার্ডের প্রশাসনিক কার্যক্রম কোতোয়ালী থানার আওতাধীন এবং এটি জাতীয় সংসদের ২২৯নং নির্বাচনী এলাকা সিলেট-১ এর অংশ।
শিক্ষা
২০১১ সালের আদমশুমারি অনুযায়ী ১৫নং ওয়ার্ডের উপজেলার সাক্ষরতার হার ৭৪.৬%।
প্রহার (চলচ্চিত্র)
প্রহার (प्रहार) ১৯৯১ সালের একটি বলিউড নির্মিত হিন্দি সামাজিক ও অ্যাকশনধর্মী চলচ্চিত্র। এই ছবির মুখ্য অভিনেতা ও পরিচালক ছিলেন অভিনেতা নানা পাটেকর।
কাহিনী
পিটার ডি'সুজা ভারতীয় সেনার কমান্ডো প্রশিক্ষনের জন্যে নির্বাচিত হয় কিন্তু সে যেতে চাইলে তার প্রেমিকা শার্লি বাধাদান করতে থাকে। এই প্রশিক্ষণ বিপজ্জনক ও অত্যন্ত কঠিন। পারিবারিক বন্ধু ও প্রতিবেশিনী কিরনের পরামর্শে অবশ্য পিটারের পিতা তাকে যেতে অনুমতি দেন। প্রশিক্ষণ শিবিরের শিক্ষক কমান্ডো মেজর পরমজিৎ চৌহান ভীষন কঠোর চরিত্রের মানুষ। তার ট্রেনিং সমস্ত শিক্ষার্থীর কাছে আতংকের বিষয়। নানা অসুবিধার ভেতর দিয়ে শিক্ষা সম্পূর্ণ হলে একটি অভিযানে ডাক পড়ে পিটারদের। একদল শিশু ও শিক্ষিকা অপহরণকারী সন্ত্রাসবাদীদের পরাস্ত করে পিটার ও তার সাথীরা। এই অভিযানে নেতৃত্ব দেন মেজর চৌহান। পিটার আহত হয় ও তার দুই পা অপারেশন করে বাদ দিতে হয়। সে সাহসিকতাপূর্ণ কাজের পুরস্কার নিয়ে বাড়ি ফিরে আসে। শার্লিকে বিয়ে করতে মনস্থির করে। কিন্তু মেজর চৌহানের ট্রেনিং তার জীবনে বড় ছাপ ফেলে দিয়েছিল। তার এলাকায় তোলাবাজ, গুন্ডা দের দাপটে সাধারণ মানুষ তটস্থ কিন্তু প্রতিবাদের সাহস কারো নেই। পিটার প্রতিবন্ধী হলেও নির্ভীক, অন্যায়ের প্রতিবাদ করতে চায়। ফলত তাকে অসহায় অবস্থায় ফেলে দুষ্কৃতীরা হত্যা করে। মেজর চৌহান পিটারের নিমন্ত্রণ পেয়ে এসে শোনেন সে মারা গেছে। কিরনের কাছ থেকে পুরো ঘটনা জানতে পারেন মেজর। পিটারকে প্রকাশ্যে তাকে হত্যা করা হলেও কেউ সাক্ষ্য দিতে রাজী হয়না। নাগরিক সমাজের বিরাট অংশ ভীতু এবং দুর্নীতিতে পরিপূর্ণ, পুলিশ নির্বিকার, যুবসমাজ নেশায় আসক্ত, প্রতিবাদ করার মেরুদণ্ড নেই। এমনকি পিটারের পিতাও চান ছেলের হত্যাকারীদের সাথে সমঝোতা করে টিকে থাকতে। কিরনের বাড়িতে আশ্রয় নেন মেজর চৌহান এবং তার ও কিরনের ওপর দুষ্কৃতীরা প্রায়ই হামলা চালাতে থাকে। একদিন রাত্রে পিটারের হত্যাকারী পাঁচজন তাকে খুন কর‍তে এলে মেজর চৌহান তাদের সাথে খালি হাতে লড়াই করেন। কমান্ডো প্রশিক্ষক চৌহানের সাথে ভয়াবহ খন্ডযুদ্ধে পাঁচজনই মারা যায়। মেজর নিজেও আহত হন। আদালতে মেজর তুলে ধরেন নিজের বক্তব্য, সমাজের ঘুনধরা অবস্থার কথা। আদালত মনে করে সমাজের দুর্নীতি মেজরকে মানসিকভাবে বিপর্যস্ত করেছে। তাকে মানসিক হাসপাতালে পাঠানো হয়। তাকে সেখানে দেখতে আসে কিরন ও তার ছেলে চিকু।
অশ্বিনী (অভিনেত্রী)
অশ্বিনী ছিলেন একজন ভারতীয় অভিনেত্রী যিনি প্রাথমিকভাবে তেলুগু এবং তামিল চলচ্চিত্রে অভিনয়ের মাধ্যমে সুপরিচিত ছিলেন। তিনি ১৪ জুলাই ১৯৬৭ সালে ভারতের অন্ধ্রপ্রদেশ রাজ্যের নেল্লোরে জন্মগ্রহন করেছিলেন। ১৯৭৯ থেকে ২০১২ এই দীর্ঘ সময়ের অবধিতে তিনি ১০০ -এর ও বেশি দক্ষিণ ভারতীয় ছবিতে অভিনয় করেছেন।
কর্মজীবন
তিনি তেলুগু, তামিল, কন্নড় এবং মালায়লাম সহ ১১০ টিরও বেশি ছবিতে অভিনয় করেছেন। বহু জনপ্রিয় তেলুগু তারকার বিপরীতে তাকে অভিনয় করতে দেখা গেছে, যেমন, বালাকৃষ্ণ -এর সাথে ভালে থামমুডু সিনেমায়, ভেঙ্কটেশ -এর সাথে কলিযুগা পান্ডাভুলু সিনেমায় এবং রাজেন্দ্র প্রসাদের সাথে স্টেশন মাস্টার সিনেমাতে তিনি অভিনয় করেছেন। অভিনেতা মোহন বাবুর সাথেও তিনি কিছু সিনেমায় অভিনয় করেছেন।
তার অভিনীত কিছু উল্লেখনীয় সিনেমা হল, নিরামুল্লা রভুকাল, ত্রিমুর্টুলু, ভানুমথি গারি মোগুডু, আমেরিকা আববায়ী, কলিযুগ পান্ডাভুলু, চুপলু কালিসিনা শুভভেলা, বিভা ভোজনম্বু, কোডুকু দিদ্দিনা কাপুরম, চ্যালেঞ্জ গোপালকৃষ্ণ ইত্যাদি।
মৃত্যু
তিনি ২৩ সেপ্টেম্বর ২০১২-এ চেন্নাইয়ের শ্রী রামচন্দ্র হাসপাতালে মারা যান। তার লিভার সংক্রান্ত অসুস্থতা ছিল বলে জানা গেছে।
আর. পার্থীপান অশ্বিনীর পরিবারকে তার মৃতদেহ একটি অ্যাম্বুলেন্সে করে অন্ধ্রে নিয়ে যেতে সাহায্য করেছিল। অশ্বিনীর ছেলে কার্তিকের লেখাপড়ার খরচও তিনি বহন করেন।
জয়ানন্দ বর্ণবীরা
কাহাকাচ্চি পাতাবান্দিগে জয়ানন্দ বর্ণবীরা (ජයනන්ද වර්ණවීර; জন্ম: ২৩ নভেম্বর, ১৯৬০) মাতারা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৬ থেকে ১৯৯৪ সময়কালে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে গল ও সিংহ দলের প্রতিনিধিত্ব করেন। দলে তিনি মূলতঃ বামহাতি মিডিয়াম কিংবা ডানহাতি অফ ব্রেক বোলিং করতেন। এছাড়াও, নিচেরসারিতে বামহাতে ব্যাটিং করতেন জয়ানন্দ বর্ণবীরা।
প্রথম-শ্রেণীর ক্রিকেট
গলের মহিন্দ কলেজে জয়ানন্দ বর্ণবীরা অধ্যয়ন করেছেন। ১৯৮৫-৮৬ মৌসুম থেকে ১৯৯৬-৯৭ মৌসুম পর্যন্ত জয়ানন্দ বর্ণবীরা’র প্রথম-শ্রেণীর খেলোয়াড়ী জীবন চলমান ছিল। ইংল্যান্ড এ-দলের বিপক্ষে অনুষ্ঠিত সিরিজে উদীয়মান ক্রিকেটারের ভূমিকায় অবতীর্ণ হয়েছিলেন। ফলশ্রুতিতে, ১৯৮৬ সালে পাকিস্তানের বিপক্ষে টেস্ট ক্রিকেটে অংশগ্রহণের জন্যে আমন্ত্রিত হন।
আন্তর্জাতিক ক্রিকেট
সমগ্র খেলোয়াড়ী জীবনে দশটি টেস্ট ও ছয়টি একদিনের আন্তর্জাতিকে অংশগ্রহণ করেছেন জয়ানন্দ বর্ণবীরা। ২৩ ফেব্রুয়ারি, ১৯৮৬ তারিখে ক্যান্ডিতে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ৯ আগস্ট, ১৯৯৪ তারিখে কলম্বোয় একই দলের বিপক্ষে সর্বশেষ টেস্টে অংশ নেন তিনি।
অংশগ্রহণকৃত টেস্টের অধিকাংশই নিজ দেশে খেলেছেন। এ পর্যায়ে তিনি নিজেকে প্রতিপক্ষের সমীহের কারণে হয়ে দাঁড়ান। ১৯৮৬ সালে পাকিস্তানের বিপক্ষে টেস্ট ক্রিকেটে অভিষেক ঘটে তার। ৮.৩ ওভার বোলিং করে ১/২৬ বোলিং পরিসংখ্যান দাঁড় করান। পরের টেস্টে অংশগ্রহণের জন্যে নভেম্বর, ১৯৯০ সাল পর্যন্ত অপেক্ষার প্রহর গুণতে হয়। এ পর্যায়ে ভারতের বিপক্ষে একমাত্র টেস্টে অংশ নেন তিনি। ৪৬ ওভার বোলিং করে ৩/৯০ লাভ করেন। এরপর ১৯৯২-৯৩ মৌসুমে নিউজিল্যান্ডের বিপক্ষে পুনরায় খেলার জন্যে আহুত হন। শ্রীলঙ্কা দলের সাথে নিউজিল্যান্ড গমন করেন। ওয়েলিংটন টেস্টে উইকেট শূন্য অবস্থায় মাঠে ত্যাগ করতে বাধ্য হন। ফলে এ সিরিজে আর কোন টেস্টে অংশগ্রহণের সুযোগ পাননি তিনি।
এসএসসিতে ৪/২৫ বোলিং পরিসংখ্যান গড়ে নিউজিল্যান্ড দলকে গুটিয়ে দিতে প্রভূতঃ ভূমিকায় রাখেন। এরফলে তার দল টেস্টে জয়সহ ১-০ ব্যবধানে সিরিজ জয় করে। একই মাঠে বর্ণবীরা ইংল্যান্ডের বিপক্ষে স্মরণীয় জয়ে সবিশেষ ভূমিকা পালন করেন। খেলায় ৬৫.১ ওভার বোলিং করে ১৮৮ রান খরচায় আট উইকেট দখল করেছিলেন তিনি। তবে, ভারতীয় ব্যাটসম্যানদের বিপক্ষে তেমন সফলতা পাননি। ৩ টেস্টে মাত্র ছয়জনকে বিদেয় করেছিলেন।
অবসর
গালে আন্তর্জাতিক ক্রিকেট স্টেডিয়ামে প্রধান তত্ত্বাবধায়ক হিসেবে দায়িত্ব পালন করেছেন। তবে, আকু’র তদন্তকার্যে সহযোগিতা না করায় আইসিসি তিন বছরের জন্যে তাকে বরখাস্ত করে।
ছাগলনাইয়া আক্রমণ
পটভূমি
কুকিরা একটি চীনা-তিব্বতি জাতিগোষ্ঠী যারা বর্তমান ভারতের উত্তর-পূর্বাঞ্চল জুড়ে, মিয়ানমারের উত্তর-পশ্চিমাংশে এবং বাংলাদেশের পার্বত্য চট্টগ্রামে বিস্তৃত। বাংলাদেশের সিলেট ও চট্টগ্রাম বিভাগগুলির আঞ্চলিক ইতিহাসে সীমান্তভূমিতে কুকিদের আক্রমণ বেশ প্রচলিত ছিল।
প্রাথমিক আধুনিক যুগে ছাগলনাইয়া পার্বত্য ত্রিপুরা রাজ্যের অংশ ছিল, যদিও পূর্ব বাংলা ও বৃহত্তর ভুলুয়ার মতো ছাগলনাইয়া একটি সমভূমি ছিল। কুকিরা ত্রিপুরার পার্বত্য অঞ্চলে বসবাস করতেন, এবং সমভূমিতে ছিল বাঙ্গালী ও ইংরেজদের উপস্থিতি। ছাগলনাইয়ার বাঙ্গালীরা উপসাংস্কৃতিক ও ভাষাগত ভাবে নোয়াখাইল্লা। বৃহত্তর নোয়াখালী আগে ভুলুয়া রাজ্য নামে পরিচিত ছিল।
বিবরণ
১৮৬০ খ্রীষ্টাব্দের ৩১ জানুয়ারিতে, কুকিরা কুকি রিয়াঙ্গের নেতৃত্ত্বে পার্বত্য ত্রিপুরা থেকে ছাগলনাইয়ার সমভূমিতে হানা দেয়। বখশগঞ্জ এলাকাকে লুটপাট করার পরপরেই কুকিরা বসন্তপুর গ্রামের কমল পোদ্দারকে হত্যা করে এবং তাঁর ঘরের মহিলাদেরকে অসম্মান করে। এই আক্রমণের খবর পেয়ে পার্শ্ববর্তী কোলাপাড়া গ্রামে গুণাগাজী ও সর্দার জকিমল কুকিদের বিরুদ্ধে যুদ্ধের ঘোষণা দেয়। কুকিরা ৭০০ নারীকে অপহরণ করে এবং মুন্সী আব্দুল আলী ইংরেজ কর্তৃপক্ষকে কুকিদের নৃশংসতার খবর জানান। যুদ্ধে তবুও কুকিরা এক-দুই দিন ছাগলনাইয়ায় থাকে এবং ১৮৫ ইংরেজদেরকে হত্যা করে ও ১০০ জনকে অপহরণ করে। ইংরেজরা তারপর নোয়াখালী, ত্রিপুরা (কুমিল্লা) ও চট্টগ্রাম জেলা থেকে পুলিশ-সৈন্যদল পাঠায় কিন্তু কুকিরা তখন দেশীয় রাজ্যের জঙ্গলে ফিরে। এই ঘটনার পর, কুকিরা কখনও ছাগলনাইয়ায় ফিরে আসেনি।
তৎকালীন নোয়াখাইল্লা কবি গুল বখশ এই ঘটনাকে কেন্দ্র করে একটি পূঁথি রচনা করেছিলেন যা বর্তমানে "কুকি কাটার পূঁথি" নামে সুপরিচিত। রাজমালাতেও এই ঘটনার উল্লেখ আছে যেখানে পার্বত্য ত্রিপুরা রাজ্যের ফৌজদার ধরনী সিংহের অবদান উল্লেখ করা হয়েছে।
গোয়ালমন্ডি খোরাক সড়ক
গোয়ালমন্ডি খোরাক সড়ক (, সড়ক-ই-খোরাক গোয়ালমন্ডি) হল পাকিস্তানের একটি ফুড স্ট্রিট যা পাঞ্জাব প্রদেশের লাহোরের গোয়ালমন্ডি পাড়ার কাছে অবস্থিত। ঐতিহাসিকভাবে এটি একটি অভিজাত জায়গা ছিল এবং পাকিস্তান সৃষ্টির পর অমৃতসর এবং নিকটবর্তী শহর থেকে লাহোরে চলে আসা অনেক পরিবার গোয়ালমন্ডিতে বসতি স্থাপন করে। কর্মসংস্থানের সুযোগের অভাব তাদের অনেকে নিজ বাড়ির সামনে ছোট দোকান খুলতে শুরু করে। অভিবাসী পরিবারগুলি তাদের সাথে নতুন এবং অনন্য রন্ধনপ্রণালী এবং রন্ধনশৈলী নিয়ে এসেছিল যার ফলে এই রাস্তাটিতে স্ট্রিট ফুডের ভিত্তি স্থাপিত হয় এবং এটি সুস্বাদু খাবারের জন্য সুপরিচিত হয়।
সত্যেন্দ্রনাথ রায়
সত্যেন্দ্রনাথ রায় হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০১৬ সাল পর্যন্ত তিনি পশ্চিমবঙ্গ বিধানসভায় গঙ্গারামপুর বিধানসভা কেন্দ্রের বিধায়ক হিসেবে দায়িত্ব পালন করেছেন।
জুনায়েদ আলভী
জুনায়েদ আলভী (জন্ম ২৫ ডিসেম্বর ১৯৬৫) একজন পাকিস্তানি সাবেক ক্রিকেটার । তিনি ১৯৮৩ থেকে ১৯৮৭ সময়কাল পাকিস্তান অটোমোবাইলস কর্পোরেশনের হয়ে ১৮টি প্রথম-শ্রেণীর ক্রিকেট ম্যাচ খেলেন।
রোমারিও
রোমারিও ডি ফারিয়া সুজা (জন্ম ২৯ জানুয়ারী,১৯৬৬) বিশ্ব ফুটবল মঞ্চে সবচেয়ে পরিচিত খেলোয়াড়দের একজন। তার অসাধারণ নৈপুণ্য ব্রাজিলকে ১৯৯৪ সালে চতুর্থবারের মত বিশ্বকাপ জয়ে গুরুত্বপূর্ণ ভূমিকা পালন করে। ব্রাজিল জাতীয় দল ছাড়াও ক্লাব ফুটবলে রোমারিও সর্বকালের সবচেয়ে বেশি সংখ্যক গোলদাতাদের একজন।
১৯৯৪ সালে ফিফা তাকে ফিফা বর্ষসেরা ফুটবলার হিসেবে নির্বাচিত করে। একই বছর তিনি গোল্ডেন বল বিজয়ীর সম্মান অর্জন করেন। এছাড়াও ফিফার শততম বর্ষপূর্তিতে ঘোষিত সেরা ১২৫ বেঁচে থাকা ফুটবলার-এর তালিকায় তার নাম অন্তর্ভুক্ত হয়। নিজের দাবী অনুযায়ী পেশাদারী জীবনে তিনি ১০০০-এর বেশি গোল করেছেন, যদিও প্রকৃত পরিসংখ্যানে অনেকে এই সংখ্যাটি ৯০০-এর অধিক বলে মনে করেন।
জাতীয় দল
ব্রাজিল অলিম্পক ফুটবল দলের সদস্য হিসেবে সিউলে অনুষ্ঠিত ১৯৮৮ গ্রীষ্মকালীন অলিম্পিক্‌স এ ৭ গোল করে রৌপ্যপদক জয়ে সহায়তা করেন।১৯৯০ এবং ১৯৯৪ এর বিশ্বকাপে তিনি ব্রাজিল জাতীয় ফুটবল দলের প্রতিনিধিত্ব করেন। জাতীয় দলের হয়ে ৮৫ টি আন্তর্জাতিক ম্যাচে তিনি ৭১ টি গোল করেছেন। গোলসংখ্যার হিসেবে পেলের পরেই টার অবস্থান।
১৯৯০ বিশ্বকাপে বেশিরভাগ সময়ই বেঞ্চে বসে কেটেছে তার। স্কটল্যান্ডের বিরুদ্ধে ম্যাচে তিনি ৬৬ মিনিট খেলার সুযোগ পান। শেষ ১৬ তে সেবার আর্জেন্টিনার কাছে পরাজিত হয়ে ব্রাজিল বিদায় নেয়।
১৯৯৪ বিশ্বকাপ
১৯৯২ সালে, পিএসভি এইন্দহোভেন এর হয়ে সফল মৌসুম কাটানোর সময় , জার্মানীর বিরুদ্ধে পোর্ট আলেগ্রেতে অনুষ্ঠিত প্রীতিম্যাচে জাতীয় দলে খেলার জন্য ডাক পান।কিন্তু পুরোটা সময় দলের বেঞ্চে কাটানোয় তিনি ক্ষুদ্ধ হয়ে ঘোষণা করেন যে, খেলতে পারবেন না জানলে তিনি নেদারল্যান্ড থেকে ফিরতেন না। ফলে কোচ কার্লোস আলবার্তো পেরেইরা তাকে জাতীয় দলে নিষিদ্ধ ঘোষণা করেনI[20]
১৯৯৪ বিশ্বকাপের বাছাইপর্বের প্রথম ৭ টি ম্যাচে ব্রাজিল রোমারিওকে দলে নেয়নি।ফলে বলিভিয়ার কাছে লা-পাজ এ ব্রাজিলের ঐতিহাসিক পরাজয় ঘটে। এ ঘটনার পর সমর্থক এবং সাংবাদিকদের প্রবল চাপের মুখে কোচ তাকে দলে অন্তর্ভুক্ত করতে বাধ্য হন।সমীকরণ এমন দাঁড়ায় যে, শেষ ম্যাচে মারকানা স্টেডিয়ামে ব্রাজিলকে অবশ্যই উরুগুয়েকে পরাজিত করতে হবে। ব্রাজিল রোমারিওর অনবদ্য জোড়া গোলের উপর সে ম্যাচটি ২-০ গোলে বিজয়ী হয়ে যুক্তরাষ্ট্র বিশ্বকাপের মূলপর্বে উন্নীত হয়।
বিশ্বকাপের চূড়ান্ত পর্বে বেবোতোর সাথে জুটি ব্রাজিলকে ২৪ বছর পর বিশ্বকাপ জয় এবং বিশ্বের প্রথম দেশ হিসেবে চতুর্থবারের মত বিশ্বকাপ জয়ের সম্মান এনে দেয়। চূড়ান্ত পর্বে তিনি পাঁচটি গোল করেন। এর মাঝে ছিল গ্রুপের তিনটি ম্যাচে রাশিয়া,ক্যামেরুন এবং সুইডেনের বিরুদ্ধে একটি করে, কোয়ার্টার ফাইনালে নেদারল্যান্ডসের বিরুদ্ধে একটি গোল । সুইডেনের বিরুদ্ধে তার মাথা ছুঁয়ে আসে ম্যাচের একমাত্র গোলটি । এছাড়া শেষ ১৬ রাউন্ডে যুক্তরাষ্ট্রের বিরুদ্ধে ১-০ গোলের জয়ে , বেবেতোর করা গোলটিও হয় তার পাস থেকে। ফলে তিনি টুর্নামেন্টের সবচেয়ে ভাল খেলোয়াড় হওয়ার গৌরব অর্জন করেন।
ইতালীর বিরুদ্ধে ফাইনাল খেলাটি নির্ধারিত সময়ে গোলশূন্যভাবে শেষ হয়। টাইব্রেকারে ব্রাজিলের ৩-২ জয়ে পেনাল্টি শ্যুটআউটে রোমারিও গোল করেন।
১৯৯৮ এবং ২০০২ বিশ্বকাপে অনুপস্থিতি
১৯৯৮ সালের বিশ্বকাপ শুরুর কিছুদিন আগে ডাক্তারি পরীক্ষায় রোমারিওর পেশিতে আঘাতের প্রমাণ পাওয়া যায়। বিশ্বকাপকে সামনে রেখে নিবিড় পরিচর্যায় রোমারিও সেরে উঠতে থাকেন। দল ঘোষণার সর্বশেষ দিনেও রোমারিও সেরে না উঠলে তাকে কোচ জাগালো দল থেকে বাদ দেন। রোমারিওকে বাদ দেয়ার ঘটনায় ব্রাজিলে মারিও জাগালো প্রচন্ড সমালোচনার শিকার হয়। রোমারিও বিহীন ব্রাজিল সেবার ফাইনালে পৌঁছালেও ফ্রান্সের কাছে শোচনীয়ভাবে পরাজিত হয়
২০০২ বিশ্বকাপের আগে ৩৬ বছর বয়েসি রোমারিও ফ্লুমিনেস ক্লাবের হয়ে বেশ ভাল ফর্মে ছিলেন। কিন্তু শৃংখলাজনিত অভিযোগ তুলে ব্রাজিলের তৎকালীন কোচ লুইজ ফেলিপে স্কলারি তাকে দলে নেননি। সেবার ব্রাজিল ফাইনালে জার্মানীকে পরাজিত করে কাপ তুলে নেয়।
ব্রাজিলের পক্ষে সর্বশেষ ম্যাচ
২০০৫ সালের ২৮ এপ্রিল গুয়েতামালা দলের বিরুদ্ধে এক প্রদর্শনী ম্যাচে সবশেষ বারের মত ব্রাজিলের হলুদ-নীল জার্সি পড়েন রোমারিও । ৩-০ গোলের জয়ে দ্বিতীয় গোলটি আসে রোমারিওর পা থেকে। এ ম্যাচে তার হলুদ কার্ড প্রাপ্তি আরেকটি উল্লেখযোগ্য ঘটনা
মূলঘর ইউনিয়ন, ফকিরহাট
মূলঘর ইউনিয়ন বাংলাদেশের খুলনা বিভাগের বাগেরহাট জেলার ফকিরহাট উপজেলার একটি ইউনিয়ন পরিষদ। এটি ৪৮.২৫ কিমি২ (১৮.৬৩ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৮,৬৪০ জন।
তপন কুমার সেন
তপন কুমার সেন ভারতের কমিউনিস্ট পার্টি (মার্ক্সবাদী) দলের একজন সদস্য এবং রাজ্যসভার প্রাক্তন সাংসদ। তপন কুমার সেন পশ্চিমবঙ্গ থেকে দুবার ভারতীয় আইনসভার উচ্চকক্ষ,রাজ্যসভার সাংসদ নির্বাচিত হয়েছিলেন। তিনি তপন সেন তার দলের সাধারণ সম্পাদকও।
জুবেদা বেগম
বিদ্যা রানী, যার জন্মনাম জুবেদা বেগম (১৯২৬ - ২৬ জানুয়ারী ১৯৫২), তিনি জুবেদা নামেই বেশি পরিচিত ছিলেন। তিনি একজন ভারতীয় অভিনেত্রী ছিলেন।
প্রাথমিক জীবন
জুবেদা বেগম ছিলেন বোহরা মুসলিম ব্যবসায়ী শ্রী কাসেমভাই মেহতা এবং বোম্বে (তৎকালীন মুম্বাই) -এর গায়িকা ফাইজা বাইয়ের কন্যা।
ব্যক্তিগত জীবন
জন্মসূত্রে জুবেদা ছিলেন সিয়া মুসলমান। জুবেদা যোধপুরের মহারাজা হনবন্ত সিংকে ১৭ ডিসেম্বর ১৯৫০ সালে বিয়ে করেছিলেন। হনবন্ত সিংকে বিয়ে করার জন্য তিনি স্বধর্ম ত্যাগ করে আর্য সমাজের রীতি অনুযায়ী ধর্মান্তরিত হন। তার নতুন নাম হয় বিদ্যা রানী। বিয়ের পর তিনি মুম্বই ছেড়ে যোধপুরে চলে আসেন। ১৯৫১ সালের ২ আগস্ট বোম্বেতে তিনি এক পুত্র সন্তানকে জন্ম দেন। সেই পুত্রের নাম ছিল রাও রাজা হুকুম সিং যাকে আদর করে টুটু বানা বলেও অভিহিত করা হত।
তার প্রথম বিবাহ থেকে তার আরও এক পুত্র প্রাপ্তি হয়েছিল। তার নাম ছিল খালিদ মোহাম্মদ। ঘটনাক্রমে একজন চলচ্চিত্র সমালোচক, খালিদ জুবেইদা চলচ্চিত্রের চিত্রনাট্য লিখেছেন। জুবেইদা সিনেমাটি জুবেদা বেগমের জীবনের উপর আধারিত। সিনেমাটির পরিচালক ছিলেন শ্যাম বেনেগাল এবং এই সিনেমাটি ২০০১ সালে মুক্তি পায়। অভিনেত্রী করিশ্মা কপুর সিনেমার প্রধান অভিনেত্রী হিসাবে জুবেদার চরিত্রে অভিনয় করেছিলেন।
মৃত্যু
জুবেদা তার স্বামীর সাথে ২৬ জানুয়ারী ১৯৫২ সালে রাজস্থানের গোডওয়ারে একটি বিমান দুর্ঘটনায় নিহত হন। তার মৃত্যুর পর তার পুত্র টুটুকে যোধপুরের রাজমাতা লালন-পালন করেন।
মোস্তফা আলী
মোস্তফা আলী (১৯২১–২৬ জুলাই ১৯৭৫) বাংলাদেশের হবিগঞ্জ জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন সিলেট-১৯ আসনের সংসদ সদস্য ছিলেন।
প্রাথমিক জীবন
মোস্তফা আলী ১৯২১ তৎকালীন ব্রিটিশ ভারতের আসামের সিলেটের হবিগঞ্জ মহকুমার লাখাইয়ের মুড়িয়াউকে জন্মগ্রহণ করেন। তিনি হবিগঞ্জ সরকারী উচ্চ বিদ্যালয় থেকে ১৯৩৭ সালে ম্যাট্রিক, কলকাতা সেন্ট জেভিয়ার্স কলেজ থেকে ১৯৪২ সালে বিএ এবং কলকাতা বিশ্ববিদ্যালয় থেকে ১৯৪১ সালে আইন ডিগ্রী লাভ করেন।
রাজনৈতিক জীবন
১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন সিলেট-১৯ আসন থেকে সংসদ সদস্য নির্বাচিত হন। ১৭ জুলাই ১৯৭৫ সালে তিনি বাকশাল সরকারের হবিগঞ্জ মহকুমার গভর্নর নিযুক্ত হন।
এছাড়াও তিনি হবিগঞ্জ শাখা রেডক্রসের চেয়ারম্যান এবং ১৯৭০ থেকে ১৯৭২ মেয়াদে হবিগঞ্জ সেন্ট্রাল কোঅপারেটিভ ব্যাংকের চেয়ারম্যান হিসেবে দায়িত্ব পালন করেন।
মৃত্যু
মোস্তফা আলী ২৬ জুলাই ১৯৭৫ সালে মৃত্যুবরণ করেন।
পাঞ্জাব (অঞ্চল)
পাঞ্জাব (পঞ্জাব, পঞ্জ-অব, "পাঁচটি নদী" র জমি ) ভারতীয় উপমহাদেশ বা দক্ষিণ এশিয়ার উত্তরদিকের অংশের একটি ভৌগোলিক অঞ্চল, যেটি পূর্ব পাকিস্তান এবং উত্তর ভারতের এলাকার সমন্বয়ে গঠিত।
এটা সিন্ধু উপত্যকার সভ্যতা দ্বারা অধ্যুষিত হয়েছে, ইন্দো-আর্য জাতি ও আখেমেনীয় সাম্রাজ্য, গ্রীক, কুষাণ সাম্রাজ্য, গজনভি, টিমুরিদ, মুঘল, আফগান, ব্রিটিশ এবং অন্যদের দ্বারা অসংখ্য আক্রমণের সাক্ষী। বর্তমানের পাঞ্জাবের মানুষকে পাঞ্জাবি বলা হয় এবং তাদের প্রধান ভাষা পাঞ্জাবি। পাঞ্জাব অঞ্চলের প্রধান ধর্মগুলি হল ইসলাম, হিন্দু, এবং শিখ। অন্যান্য ধর্মীয় গোষ্ঠী হল খ্রিস্টান, জৈন ও বৌদ্ধধর্ম।
১৯৪৭ সালে  ব্রিটিশ ভারত ভেঙে দিয়ে ভারত ও পাকিস্তানের মধ্যে বিভক্ত হয়ে যায়।
ভারতের এই অঞ্চলের অন্তর্ভুক্ত পাঞ্জাব রাজ্য, চন্ডীগড়, জম্মু বিভাগ, হরিয়ানা,  হিমাচল প্রদেশ, দিল্লির অংশ এবং রাজস্থানের অংশ,    বিশেষ করে শ্রী গঙ্গানগর এবং হনুমানগড় জেলা।
পাকিস্তানে পাঞ্জাব অঞ্চলের অন্তর্ভুক্ত স্থানগুলি হল পাঞ্জাব প্রদেশ,ইসলামাবাদ, ভীমবার, মীরপুর পার্শ্ববর্তী অঞ্চলের দক্ষিণ আজাদ কাশ্মীরের অংশ।   এবং খাইবার পাখতুনখোয়া অংশ (যথা পেশোয়ার পাঞ্জাব অঞ্চলে পিশোর নামে পরিচিত)।
ভাষা
thumb|250x250px|[[পাঞ্জাবী ভাষার উপভাষাসমূহ]] পাঞ্জাবের প্রধান ভাষা পাঞ্জাবী, ভারতীয় পাঞ্জাবে, এই লেখা গুরুমুখী লিপিতে লেখা হয়। পাকিস্তানের, শাহমুখী লিপি (যেটি উর্দু লিপির কাছাকাছি ) ব্যবহার করা হয়। ভারতের হিমাচল প্রদেশ এবং হরিয়ানায় দেবনাগরী লিপিতে হিন্দি ব্যাপকভাবে ব্যবহৃত হয়।
প্রধান শহর
thumb|250x250px|বাদশাহী মসজিদ, লাহোর right|thumb|250x250px|ক্লক টাওয়ার, ফয়সালাবাদ thumb|250x250px|স্বর্ণ মন্দির, অমৃতসর
মালিকি
thumb|300px|মাযহাবের ম্যাপ ইমাম মালিকের অনুগামীদের মালিকি বলা হয়। মুলত উত্তর ও পশ্চিম আফ্রিকায় এই মাযহাবের মানুষদের দেখা যায়। এই মাযহাবের মধ্যে বিভিন্ন উপজাতীয় মানুষ (যেমন নোমাড) দেখা যায়। এই মতালম্বীরা মুলত সুন্নি সম্প্রদায়ভুক্ত মানুষ। লিবিয়া, নাইজার, আলজেরিয়া, তিউনিসিয়া, মরক্কো, পশ্চিম সাহারা, চাদ ইত্যাদি দেশের অধিকাংশ মানুষ এই মতালম্বী।
ইতিহাস
যদিও মালিক ইবনে আনাস নিজেই মদিনার আদিবাসী ছিলেন, তবে তাঁর বিদ্যালয়টি পূর্ব প্রাচীর অনুসারীদের পক্ষে প্রচণ্ড প্রতিযোগিতার মুখোমুখি হয়েছিল, শাফিয়ী, হাম্বালি এবং জহিরী মাজহাবগুলি মালিকের মাজহাবের চেয়ে বেশি সাফল্য লাভ করেছিল। তবে শেষ পর্যন্ত হানাফি মাজহাবই আব্বাসীয় খেলাফতের সরকারী পৃষ্ঠপোষকতা অর্জন করেছিল।
মালিকিরা আফ্রিকাতে এবং স্পেন এবং সিসিলিতে কিছু সময়ের জন্য যথেষ্ট সাফল্য উপভোগ করেছিল। উমাইয়া এবং তাদের অবশিষ্টাংশের অধীনে, মালিকি মাজহাবের সরকারী রাষ্ট্রীয় আইন কোড হিসাবে প্রচার করা হয়েছিল, এবং মালিকি বিচারকদের ধর্মীয় অনুশীলনগুলির উপর সর্বত নিয়ন্ত্রণ ছিল; বিনিময়ে, মালিকরা সরকারের ক্ষমতার অধিকারকে সমর্থন এবং বৈধতা দেবে বলে আশা করা হয়েছিল। উমাইয়া থেকে শুরু করে আলমোরাভিড পর্যন্ত স্প্যানিশ আন্দালাসে এই আধিপত্য অব্যাহত ছিল, এই অঞ্চলে ইসলামিক আইন মালিক ও তার ছাত্রদের মতামত দ্বারা প্রাধান্য পেয়েছিল। ইসলামে সুন্নাহ ও হাদীস বা ভবিষ্যদ্বাণীমূলক ঐতিহ্য, মালেকী ফকীহগণ উভয়কেই সন্দেহের চোখে দেখে এবং এর মধ্যে কিছু লোকই যথেষ্ট পারদর্শী ছিল। আলমোরাভিডগুলি শেষ পর্যন্ত প্রধানত জহিরী আলমোহাদদের দিকে যাত্রা করেছিল, এই সময়ে মালেকীদের মাঝে মাঝে সহ্য করা হয়েছিল তবে সরকারী অনুগ্রহ হারিয়েছিল। রিকনকুইস্টার সাথে, আইবেরিয়ান উপদ্বীপ পুরোপুরি মুসলমানদের কাছে হেরে গিয়েছিল।
শুভদিয়া ইউনিয়ন
শুভদিয়া ইউনিয়ন বাংলাদেশের খুলনা বিভাগের বাগেরহাট জেলার ফকিরহাট উপজেলার একটি ইউনিয়ন পরিষদ। এটি ৭২.৯৩ কিমি২ (২৮.১৬ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৬,২২১ জন।
রিগনাই
রিগনাই হল ত্রিপুরী মহিলাদের ঐতিহ্যশালী একটি পোশাক।
ত্রিপুরা হল একটি ঐতিহ্যবাহী ভূমি, সেখানে উত্তরাধিকারসূত্রে প্রাপ্ত উত্তর-পূর্ব ভারতের বিশেষত্বের বিশাল সংগ্রহ রয়েছে। এরই মধ্যে ত্রিপুরা সংস্কৃতি এবং শিল্পকর্মের সমৃদ্ধ ঐতিহ্য নিয়ে রয়েছে। রিসা, রিগনাই এবং রিকুতু ত্রিপুরার ঐতিহ্যবাহী পোশাক। সেগুলি শৈলী এবং বৈশিষ্ট্যে অন্যান্য আঞ্চলিক পোশাকের থেকে একটি স্বতন্ত্র বৈপরীত্য প্রদর্শন করে।
উৎস এবং ইতিহাস
ত্রিপুরার সূচনালগ্ন থেকেই বয়ন এবং তাঁতের ব্যাপক ব্যবহার জনগণের জন্য একটি উদযাপন এবং গর্বের বিষয় ছিল। ত্রিপুরার মহিলারা সেগুলি উন্নত করার জন্য হস্তনির্মিত কারুশিল্প, বয়ন এবং পোশাক পরিকল্পনা শুরু করার জন্য নিজেদের নিয়োজিত করছিলেন। এতে তাঁদের নিজস্ব আর্থিক স্বাধীনতাও এসেছিল। এই অঞ্চলে, পোশাক সবসময়ই হস্তশিল্প সংস্কৃতির একটি গুরুত্বপূর্ণ অংশ।
কার্তিক ও অগ্রহায়ণ মাসে, যখন ফসল কাটা হয়ে যায়, তখন উপজাতীয় মহিলারা তাদের অবসর সময় কাটায় তাঁতের কাপড় তৈরি করে। আদিবাসী মহিলাদের খুব রঙিন পোশাক হল রিগনাই এবং রিসা। মহিলারা তাদের শরীরের নীচের অংশে রিগনাই পরেন এবং রিসা শরীরের উপরের অংশ ঢেকে রাখার জন্য ব্যবহার করা হয়। রিগনাই এবং রিসা সাধারণত তাঁতে বোনা হয়। তুলা ঝুড়িতে সংগ্রহ করা হয় এবং বিভিন্ন সরঞ্জাম ব্যবহার করে তা থেকে সুতো তৈরি করা হয়। তারা এই সুতোগুলোকে বিভিন্ন রঙে রঞ্জিত করে এবং তাঁতে কাপড় বোনে।
পোশাকের ধরন ও সংস্কৃতি
রিগনাই হল ত্রিপুরার আদি বাসিন্দা ত্রিপুরী নারীদের ঐতিহ্যবাহী পোশাক। এটি অনেকটাই উত্তর-পূর্ব ভারতীয় রাজ্য আসাম, মণিপুর, মেঘালয়, মিজোরামের অন্যান্য আদিবাসী সম্প্রদায়ের ঐতিহ্যবাহী পোশাকের মতো। রিগনাই হল শরীরের নিম্নাঙ্গের পোশাক। এটি কোমরের চারপাশে আবৃত করে পরা হয়। এটি একটি ঘুরিয়ে পরা স্কার্টের মত। কখনও কখনও এটি "রিসা"র সঙ্গে পরা হয় যেটি উর্দ্ধাঙ্গের পোশাক।
এটি ত্রিপুরার প্রতিটি ত্রিপুরী মহিলা পরিধান করেন। একই ধরনের রিগনাই মণিপুরী মহিলারাও পরেন। এটির একটি উল্লেখযোগ্য সাংস্কৃতিক গুরুত্ব আছে। ত্রিপুরার প্রতিটি গোষ্ঠীর রিগনাইয়ের নিজস্ব নকশা এবং নিদর্শন রয়েছে। রিগনাই পরিহিত মহিলাকে দেখে তাঁর গোষ্ঠী সনাক্ত করা যেতে পারে। যদিও সময়ের সাথে সাথে, বিভিন্ন গোষ্ঠীর মানুষের সংমিশ্রণ হওয়ার ফলে পোশাকের নকশার নিদর্শনগুলিরও সংমিশ্রণ দেখা গেছে।
উল্লেখযোগ্য রিগনাই
সবচেয়ে উল্লেখযোগ্য রিগনাইকে বলা হয় "চামথ্বি বার"। এটি মূলত সাদা কাপড়ের জমির চারপাশে মেরুন বা অন্যান্য রংয়ের পাড় দিয়ে ঘেরা। "চামথ্বি বার" পোশাকটি বিয়ের অনুষ্ঠানের মতো গুরুত্বপূর্ণ অনুষ্ঠানে এবং গোরিয়া পূজা এবং হাংরাইয়ের মতো উৎসবের সময় পরা হয়।
বারমুডা ট্রায়াঙ্গেল-এ ঘটা দুর্ঘটনাসমূহের তালিকা
এটি বারমুডা ট্রায়াঙ্গেল-এ ঘটা দুর্ঘটনাসমূহের তালিকা।
৩৭৬তম সৈন্যবাহী স্কোয়াড্রন
৩৭৬তম  সৈন্যবাহী স্কোয়াড্রন হল একটি নিষ্ক্রিয় মার্কিন যুক্তরাষ্ট্রের বিমান বাহিনীর ইউনিট। এটি সর্বশেষ ৬০ তম ট্রুপ ক্যারিয়ার উইংকে নিয়োগ করা হয়েছিল ।২৫ সেপ্টেম্বর ১৯৫৮ সালে এটিকে ফ্রান্সের ড্রেক্স -লুভিলিয়ার্স এয়ার বেসে নিষ্ক্রিয় করা হয়েছিল ।
ইতিহাস
১৯৪২ সালের শুরুর দিকেবি-২৫ মিচেল মিডিয়াম বোমাবাজি স্কোয়াড্রন হিসেবে প্রতিষ্ঠিত হয়।এই বিমানটি তৃতীয় বিমান বাহিনীর অধীনে প্রশিক্ষিত । কলম্বিয়া আর্মি এয়ার বেস,সাউথ ক্যারোলিনাকে প্রথমে নবগঠিত স্কোয়াড্রনদের জন্য একটি অপারেশনাল ট্রেনিং ইউনিট (OTU) হিসাবে নিযুক্ত করা হয় । তারপর ১৯৪৩ সালে বি-২৫ তে বৈমানিক এবং বিমান ক্রুদের জন্য বিদেশী কর্মীদের নিয়োগের আগে একটি রিপ্লেসমেন্ট ট্রেনিং ইউনিট (RTU) হয়ে ওঠে। বি-২৫ প্রশিক্ষণের পর্যায়ক্রমে ১মে ১৯৪৪-এ নিষ্ক্রিয় করা হয়।